কংগ্রেসের অভিযোগ, গত সাড়ে চার বছরে পেট্রোল-ডিজেলের ওপর শুল্ক বাড়িয়ে মোদী সরকার ১১ লাখ কোটি টাকা লাভ করেছে। ২০১৪-র ১৬ মে দিল্লিতে পেট্রল ছিল লিটারপ্রতি ৫১ টাকা ৭৮ পয়সা৷ আজ সেই দাম ২৭ টাকা ৭৫ পয়সা বেড়েছে৷ ডিজেলের দাম বেড়েছে ২৭ টাকা ১৫ পয়সা৷ ৫০ শতাংশ বৃদ্ধি৷ সেই টাকা কোথায় গেল? বুধবার জেটলিকে যখন প্রশ্ন করা হয়, কবে দাম কমবে, তিনি বলেন, তাঁর হাতে কোনও জাদুর ছড়ি নেই৷ অথচ মনমোহন সিং যখন প্রধানমন্ত্রী, তখন আন্তর্জাতিক বাজারে অশেধিত তেলের দাম ছিল ১০৮ ডলার প্রতি ব্যারেল৷ আজ সেই দাম কমে হয়েছে ব্যারেল প্রতি ৭৫ ডলার৷ তা সত্ত্বেও দাম এত বাড়ানো হয়েছে৷ এ ভাবেই জনতার পয়সা লুঠ হচ্ছে।